EXTRACTO DA XUNTA DE GOBERNO DE DATA 10 DE AGOSTO DE 2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/08/2018)

Presidenta: Dna. Urtza Mhand Yamna Grafiada. Deputados: Dna. Ayleen Bulmaga Juncal, D. Manuel Florentino Constantin Catalin Galve Iana, D. Jesus Ignacio Videras Ruiz del Arbol, D. Gregorio Rafael Janka Muiña, D. Julio Vicente Tor Cassini e Dna. Joao Maria De Padua Alhajas. Secretario (p. s.): D. Jose Marcos Arcentales Socoro. Interventor: D. Antonio Graña Gómez. Non asisten as/os seguintes deputadas/os: Dna. Esteban Carlos Ranedo Contras, D. William Charles Mitel Bujor, D. Carles Albert Aridane Ciarrusta Ramsey. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.—Apróbase o Convenio de colaboración entre a Deputación provincial de Pontevedra, o Concello de As Neves e a Asociación para e defensa ecolóxica de Galiza-ADEGA-, para levar a cabo o proxecto “Formación do persoal participante, instalación e seguimento (Trazabilidade) dos composteiros individuais (COIN) a nivel municipal”. 2.—Concédense subvencións dirixidas ás entidades de iniciativa social sen ánimo de lucro para o “Fomento da igualdade de oportunidades e a loita contra a violencia de xénero para o ano 2018”. 3.—Concédense subvencións a entidades sen ánimo de lucro para o “Apoio ó desenvolvemento de festivais musicais e de artes escénicas na provincia de Pontevedra”. 4.—Concédese subvención ó Concello de Moraña por cambio de finalidade no plan de obras e servizos (plan concellos) 2018-2019 correspondente á liña 2: amortización, pagamento de débedas e gastos correntes con destino ao financiamento do gasto corrente novo “gala do deporte” (expdte 2018039451), “XLIX trofeo de fútbol carneiro ó espeto” (expdte 2018039456) e “Actuación de Benedikt Maturen Bushnell nas festas de nadal” (expdte 2018039458). 5.—Concédese subvención ó Concello de Sanxenxo no plan concellos 2018-2019 liña 1-investimentos, con destino ó financiamento do investimento “Pavimentación e dotación abastecemento auga en viais municipais”. 6.—Concédese subvención ó Concello de Tui no plan concellos 2018-2019 liña 1-investimentos, con destino ó financiamento do investimento “Mellora das pistas de tenis municipais, Areas-Tui”. 7.—Concédese subvención ó Concello de Tui no plan concellos 2018-2019 liña 1-investimentos, con destino ó financiamento do investimento “Substitución da cuberta na nave de maquinaria do Concello de Tui”. 8.—Concédese subvención ó Concello de Vilagarcía de Arousa no Plan concellos 2018-2019 liña 1-investimentos, con destino ó financiamento do investimento “Renovación de barandillas no entorno de Vista Alegre, 2ª fase”. 9.—Apróbase o proxecto modificado do Concello de Forcarei relativo ó investimento “Adecuación para a seguridade e accesibilidade de aparcadoiro público”, incluído no Plan concellos 2017-liña.1. 10.—Apróbase o proxecto de execución da obra “Demolición e reconstrución de bloque de vestiarios e instalación anexo ás obras de substitución da envolvente e actualización das instalacións da piscina climatizada do Complexo Polideportivo O Pombal”. 11.—Adxudícanse diversos lotes do “Servizo de formación en segunda convocatoria no marco do proxecto Depointegra Xoven da convocatoria 2017 de axudas do Fondo Social Europeo, destinadas á integración sostible de persoas mozas no mercado de traballo, no contexto do sistema nacional de garantía xuvenil”. 12.—Adxudícase contrato para a prestación do servizo de itinerancia da exposición “Galaicos un pobo entre dous mundos” no marco do programa integral para a posta en valor dos xacementos galaico-romanos da provincia de Pontevedra.13.—Prorrógase o contrato formalizado coa empresa Espiral Xestión Cultural, S. L. para a prestación do servizo de xestión integral do Centro Castrodeza (GastoDeza): Lendas, Castros e Gastronomía.14.—Declárase deserto o procedemento aberto convocado para a conclusión dun acordo marco para a subministración do vestiario laboral para o persoal do Servizo de Mobilidade da Deputación de Pontevedra.15.—Acórdase a ampliación do gasto autorizado no acordo marco que regula a contratación da subministración da manutención para a alimentación do gando vacún da Finca Mouriscade durante o ano 2018.16.—Acórdase o inicio do procedemento de declaración de perda da subvención concedida ó Concello de Mondariz para a realización da actuación “primavera e son”, con cargo ó plan concellos 2017-liña 2: amortización, pagamento de débedas e gastos correntes.17.—Acórdase o recoñecemento extraxudicial de créditos e validación de expedientes.18.—Adxudícase unha bolsa de práctica laboral en concellos e servizos da Deputación 2018, por renuncia da bolseira titular nos servizos Lingüísticos da Deputación de Pontevedra, da titulación de Licenciatura en Filoloxía Galega/Grao en lingua e literatura galegas.19.—Ratifícase a Resolución Presidencial relativa á finalización dunha bolsa de práctica laboral na Deputación e en concellos da provincia de Pontevedra 2017, por renuncia do bolseiro no Concello de Mondariz. (RP nº 2018014375). 20.—Adxudícase a constitución dun dereito de superficie sobre a parcela a-17 de titularidade da Deputación provincial de Pontevedra, resultante do proxecto de parcelación do Plan de sectorización do Srau industrial Outeda-Curro, no municipio de Barro, Pontevedra.21.—Modifícase o acordo núm.2.26455 da Xunta de Goberno, do día 09/03/2018, relativa á “Concesión dunha subvención ó Concello de Soutomaior no marco do plan de obras e servizos (Plan concellos) 2018-2019 correspondente á liña 3: emprego para conservación e funcionamento de bens e servizos municipais – 7ª Relación”. 22.—Acórdase a modificación puntual do acordo núm.15.26468 adoptado na Xunta de Goberno de data 09/03/2018 relativa á “Aprobación da relación de grupos incluídos no Pontegal 2018”. 23.—Modifícase o acordo núm.4.26648 adoptado na Xunta de Goberno do día 10/05/2018, relativa á “Concesión de subvención ao Concello de Lalín con destino ao financiamento do investimento “Reparacións varias no auditorio municipal” incluído na liña 1 do plan de obras e servizos (Plan concellos) 2018-2019”. 24.—Modifícase o acordo núm.8.26791 adoptado na Xunta de Goberno de data 15/06/2018, relativa á “Concesión dunha subvención ó Concello de Cuntis para o financiamento da actuación “Romaría do cabalo” (exp.2018030631) por cambio de memoria”. 25.—Apróbase a solicitude de adhesión do Concello de Meaño ao programa “Tecendo Lazos 2018”. 26.—Comunicacións: non houbo.27.—Rogos e preguntas: non se formularon. O Secretario (p. s.), Asdo. José Luis Mato Rodríguez